
Par iepirkuma LVC 2026/38/AC nolikumu
“Valsts reģionālā autoceļa P58 Viļāni – Preiļi – Špoģi posma 38,52-46,14 km pārbūve” 

Jautājums 
Iepazīstoties ar iepirkuma dokumentāciju un darbu apjomu saraksta drenāžas sadaļu, lūdzam Pasūtītāju precizēt drenāžas tīklu tehnisko risinājumu.
Lai Pretendenti varētu korekti aprēķināt aku dziļumus, grodu skaitu, izrakto grunts daudzumu un cauruļvadu izbūves izmaksas, nepieciešami drenāžas tīklu garengriezumi ar aku novietojumiem un drenāžas kolektoriem vai vismaz drenāžas cauruļvadu un aku pieslēgumu augstuma atzīmes.
Norādām, ka 4. pielikumā, rasējumā CD-8, ir pievienoti tikai vispārīgi skatakas un uztvērējakas griezumi bez augstuma atzīmēm un bez pienākošo un izejošo cauruļu atzīmēm. Turklāt skatakas griezumā norādīts dzelzsbetona risinājums, savukārt darbu apjomu sarakstā skatakas paredzētas kā polimēra akas.
Ņemot vērā minēto, lūdzam Pasūtītāju publicēt trūkstošos drenāžas tīklu garengriezumus vai augstuma atzīmes, kā arī precizēt vai darbu apjomu sarakstā paredzētās skatakas izbūvējamas kā dzelzsbetona vai polimēra akas.
Minētā informācija nepieciešama, lai visi pretendenti varētu korekti aprēķināt darbu izmaksas un sagatavot savstarpēji salīdzināmus finanšu piedāvājumu.
Atbilde uz jautājumu
	
Drenāžas kolektoru iztekas un ietekas augstuma atzīmes ir norādītas 2. sējuma “Specifikācijas” sarakstu sadaļā 11.17 “Drenāžu tīklu saraksts”. Informācija par projektēto drenāžas kolektoru risinājumiem un to izvietojumu ir attēlota arī projekta garenprofilu rasējumos. Pretendentiem, sagatavojot piedāvājumu, jāvadās pēc iepirkuma dokumentācijā sniegtās informācijas. Darbu apjomu un tehnisko risinājumu precizēšana nepieciešamības gadījumā veicama darbu izpildes vietā, ņemot vērā faktisko situāciju dabā un iepirkuma dokumentācijas prasības.
 
Vienlaikus precizējam, ka darbu apjomu sarakstā paredzētās skatakas ir izbūvējamas no polimēru materiāla. Rasējumā CD-8 attēlotais skatakas griezums ir uzskatāms par tipveida risinājumu un nenosaka skatakas materiālu.

